title: Rozhodnutie Rady (EÚ) 2017/449 zo 7. marca 2017 o pozícii, ktorá sa má v mene Európskej únie prijať na šesťdesiatom zasadnutí Komisie pre omamné látky v súvislosti so zaradením látok do zoznamov podľa Jednotného dohovoru o omamných látkach z roku 1961 v znení zmien protokolu z roku 1972 a Dohovoru o psychotropných látkach z roku 1971

text:
               15.3.2017

               SK

               Úradný vestník Európskej únie

               L 69/25

         ROZHODNUTIE RADY (EÚ) 2017/449
   zo 7. marca 2017
   o pozícii, ktorá sa má v mene Európskej únie prijať na šesťdesiatom zasadnutí Komisie pre omamné látky v súvislosti so zaradením látok do zoznamov podľa Jednotného dohovoru o omamných látkach z roku 1961 v znení zmien protokolu z roku 1972 a Dohovoru o psychotropných látkach z roku 1971
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 83 ods. 1 v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               Jednotný dohovor Organizácie Spojených národov (OSN) o omamných látkach z roku 1961 v znení protokolu z roku 1972 (ďalej len „dohovor o omamných látkach“) nadobudol platnosť 8. augusta 1975.

               (2)

               Podľa článku 3 dohovoru o omamných látkach môže Komisia pre omamné látky rozhodnúť o zaradení látok do zoznamov pripojených k uvedenému dohovoru. Zmeny v zoznamoch môže vykonať len v súlade s odporúčaniami Svetovej zdravotníckej organizácie (WHO), môže však tiež rozhodnúť, že zmeny, ktoré odporúča WHO, nevykoná.

               (3)

               Dohovor OSN o psychotropných látkach z roku 1971 (ďalej len „dohovor o psychotropných látkach“) nadobudol platnosť 16. augusta 1976.

               (4)

               Podľa článku 2 dohovoru o psychotropných látkach môže Komisia pre omamné látky na základe odporúčaní Svetovej zdravotníckej organizácie rozhodnúť o zaradení látok do zoznamov tohto dohovoru alebo o ich vypustení. Má rozsiahle diskrečné právomoci s cieľom zohľadniť hospodárske, sociálne, právne, administratívne a iné faktory, ale nemôže konať svojvoľne.

               (5)

               Zmeny zoznamov pripojených k uvedeným dvom dohovorom majú priamy vplyv na rozsah uplatňovania práva Únie v oblasti kontroly drog. Rámcové rozhodnutie Rady 2004/757/SVV (1) sa vzťahuje na látky uvedené v zoznamoch pripojených k dohovoru o omamných látkach a k dohovoru o psychotropných látkach. Rozhodnutie Rady 2005/387/SVV (2) sa nevzťahuje na látky uvedené v zoznamoch pripojených k dohovoru o omamných látkach alebo k dohovoru o psychotropných látkach. Preto sa každá zmena v zoznamoch pripojených k uvedeným dohovorom priamo začleňuje do spoločných pravidiel Únie.

               (6)

               Komisia pre omamné látky by počas šesťdesiateho zasadnutia od 13. do 17. marca 2017 vo Viedni mala rozhodnúť o zaradení desiatich nových látok do zoznamov dohovorov.

               (7)

               Únia nie je zmluvnou stranou príslušných dohovorov OSN. Má štatút pozorovateľa v Komisii pre omamné látky, ktorej členmi s právom hlasovať je v súčasnosti 12 členských štátov. Preto je potrebné, aby členské štáty vyjadrili pozíciu Únie k zaradeniu látok do zoznamov podľa dohovoru o omamných látkach a dohovoru o psychotropných látkach.

               (8)

               Pozícia, ktorá sa má v mene Únie zaujať na nasledujúcom zasadnutí Komisie pre omamné látky, sa týka iba zaradenia látok do zoznamov podľa dohovorov. Iné záležitosti ako zaradenie látok nie sú predmetom tohto rozhodnutia a členské štáty sa nimi budú zaoberať podľa potreby prostredníctvom koordinácie v rámci zasadania Komisie pre omamné látky. Týmto rozhodnutím nie je dotknuté rozdelenie právomocí medzi Úniou a členskými štátmi, pokiaľ ide o ďalšie záležitosti v súvislosti s predmetnými dohovormi.

               (9)

               Svetová zdravotnícka organizácia odporučila 2. decembra 2016 generálnemu tajomníkovi OSN zaradiť do Zoznamu I dohovoru o omamných látkach dve nové látky a do Zoznamu II dohovoru o psychotropných látkach osem nových látok.

               (10)

               Podľa hodnotenia odborného výboru pre drogovú závislosť WHO (ďalej len „odborný výbor“) je U-47700 [3,4-dichlór-N-[(1R,2R)-2-(dimetylamino)cyklohexyl]-N-metylbenzamid] zlúčenina, ktorú možno zneužívať podobným spôsobom a ktorá môže mať podobné negatívne účinky na zdravie ako kontrolované opioidy, ako je morfín a AH-7921, ktoré sú zaradené do Zoznamu I dohovoru o omamných látkach. Uvedená látka nemá žiadne zaznamenané terapeutické použitie a jej užívanie spôsobilo úmrtia. Existujú dostatočné dôkazy, že uvedená látka sa zneužíva alebo ju možno zneužívať, pričom sa môže stať verejným zdravotným a sociálnym problémom, čo si vyžaduje, aby podliehala medzinárodnej kontrole. V dôsledku toho WHO odporúča zaradiť látku U-47700 do Zoznamu I dohovoru o omamných látkach.

               (11)

               Látku U-47700 monitoruje Európske monitorovacie centrum pre drogy a drogovú závislosť ako novú psychoaktívnu látku v zmysle rozhodnutia 2005/387/SVV. Zatiaľ sa objavila v 14 členských štátoch. Otvorene sa predáva na trhu. Spája sa so závažnými nežiaducimi udalosťami vrátane úmrtí a je predmetom výstrahy v záujme ochrany verejného zdravia zadanej do systému včasného varovania Únie.

               (12)

               Členské štáty by preto mali podporiť zaradenie látky U-47700 do Zoznamu I dohovoru o omamných látkach.

               (13)

               Podľa hodnotenia odborného výboru je butyrfentanyl [N-(1-(2-fenyletyl)-4-piperidinyl)-N-fenylbutyramid] zlúčenina, ktorú možno zneužívať podobným spôsobom a ktorá môže mať podobné negatívne účinky na zdravie ako kontrolované opioidy, ako je morfín a fentanyl, ktoré sú zaradené do Zoznamu I dohovoru o omamných látkach. Okrem toho možno uvedenú látku konvertovať na fentanyl. Uvedená látka nemá žiadne zaznamenané terapeutické použitie a jej užívanie spôsobilo úmrtia. Existujú dostatočné dôkazy, že uvedená látka sa zneužíva alebo ju možno zneužívať, pričom sa môže stať verejným zdravotným a sociálnym problémom, čo si vyžaduje, aby podliehala medzinárodnej kontrole. WHO preto odporúča zaradiť látku butyrfentanyl do Zoznamu I dohovoru o omamných látkach.

               (14)

               Látku butyrfentanyl monitoruje Európske monitorovacie centrum pre drogy a drogovú závislosť ako novú psychoaktívnu látku na základe podmienok rozhodnutia 2005/387/SVV. Zatiaľ sa objavila v šiestich členských štátoch. Otvorene sa predáva na trhu. Spája sa so závažnými nežiaducimi udalosťami vrátane prípadu, keď sa zistilo najmenej jedno úmrtie a je predmetom výstrahy v záujme ochrany verejného zdravia zadanej do systému včasného varovania Únie.

               (15)

               Členské štáty by preto mali podporiť zaradenie látky butyrfentanyl do Zoznamu I dohovoru o omamných látkach.

               (16)

               Podľa hodnotenia odborného výboru je stupeň rizika pre verejné zdravie a spoločnosť spojený so zneužívaním látky 4-metyletkatinón alebo 4-MEC [(RS)-2-etylamino-1-(4-metylfenyl)propán-1-ón] podstatný. Terapeutická užitočnosť látky 4-MEC nebola zaznamenaná. Odborný výbor uznal, že látka 4-MEC má podobný potenciál zneužívania a podobné negatívne účinky na zdravie ako látky v Zozname II dohovoru o psychotropných látkach. Odborný výbor sa domnieva, že existujú dostatočné dôkazy o zneužívaní alebo možnom zneužívaní látky 4-MEC na to, aby predstavovala verejný zdravotný a spoločenský problém, čo si vyžaduje, aby podliehala medzinárodnej kontrole. WHO preto odporúča zaradiť látku 4-MEC do Zoznamu II dohovoru o psychotropných látkach.

               (17)

               Látku 4-MEC monitoruje Európske monitorovacie centrum pre drogy a drogovú závislosť ako novú psychoaktívnu látku na základe podmienok rozhodnutia 2005/387/SVV. Zatiaľ sa objavila v 19 členských štátoch. Otvorene sa predáva na trhu. Spája sa s malým počtom závažných nežiaducich udalostí vrátane úmrtí.

               (18)

               Členské štáty by preto mali podporiť zaradenie látky 4-MEC do Zoznamu II dohovoru o psychotropných látkach.

               (19)

               Podľa hodnotenia odborného výboru je stupeň rizika pre verejné zdravie a spoločnosť, ktorý je spojený so zneužívaním látky etylón [(RS)-1-(1,3-benzodioxol-5-yl)-2-(etylamino)propán-1-ón] podstatný. Terapeutická užitočnosť látky etylón nebola zaznamenaná. Odborný výbor pre drogovú závislosť uznal, že látka etylón [(RS)-1-(1,3-benzodioxol-5-yl)-2-(etylamino)propán-1-ón] má podobný potenciál zneužívania a podobný negatívny vplyv na zdravie ako látky v Zozname II dohovoru o psychotropných látkach. Odborný výbor sa domnieva, že existujú dostatočné dôkazy o zneužívaní alebo možnom zneužívaní látky etylón na to, aby predstavovala verejný zdravotný a spoločenský problém, čo si vyžaduje, aby podliehala medzinárodnej kontrole. WHO preto odporúča zaradiť látku etylón do Zoznamu II dohovoru o psychotropných látkach.

               (20)

               Látku etylón monitoruje Európske monitorovacie centrum pre drogy a drogovú závislosť ako novú psychoaktívnu látku na základe podmienok rozhodnutia 2005/387/SVV. Zatiaľ sa objavila v 19 členských štátoch. Otvorene sa predáva na trhu. Spája sa s malým počtom závažných nežiaducich udalostí vrátane úmrtí.

               (21)

               Členské štáty by preto mali podporiť zaradenie látky etylón do Zoznamu II dohovoru o psychotropných látkach.

               (22)

               Podľa hodnotenia odborného výboru je stupeň rizika pre verejné zdravie a spoločnosť súvisiaceho so zneužívaním látky pentedrón alebo α-metylamino-valerofenón [(±)-1-fenyl-2-(metylamino)pentán-1-ón] podstatný. Terapeutická užitočnosť látky pentedrón nebola zaznamenaná. Odborný výbor uznal, že látka pentedrón má podobný potenciál zneužívania a podobný negatívny vplyv na zdravie ako látky v Zozname II dohovoru o psychotropných látkach. Odborný výbor sa domnieva, že existujú dostatočné dôkazy o zneužívaní alebo možnom zneužívaní látky pentedrón na to, aby predstavovala verejný zdravotný a spoločenský problém, čo si vyžaduje, aby podliehala medzinárodnej kontrole. WHO preto odporúča zaradiť látku pentedrón do Zoznamu II dohovoru o psychotropných látkach.

               (23)

               Látku pentedrón monitoruje Európske monitorovacie centrum pre drogy a drogovú závislosť ako novú psychoaktívnu látku na základe podmienok rozhodnutia 2005/387/SVV. Zatiaľ sa objavila v 18 členských štátoch. Otvorene sa predáva na trhu. Spája sa s malým počtom závažných nežiaducich udalostí vrátane úmrtí.

               (24)

               Členské štáty by preto mali podporiť zaradenie látky pentedrón do Zoznamu II dohovoru o psychotropných látkach.

               (25)

               Podľa hodnotenia odborného výboru je stupeň rizika pre verejné zdravie a spoločnosť súvisiaceho so zneužívaním látky etylfenidát [(RS)-etyl-2-fenyl-2-(piperidín-2-yl)acetát] podstatný. Terapeutická užitočnosť látky etylfenidát nebola zaznamenaná. Odborný výbor uznal, že látka etylfenidát má podobný potenciál zneužívania a podobné negatívne účinky na zdravie ako látky v Zozname II dohovoru o psychotropných látkach. Odborný výbor sa domnieva, že existujú dostatočné dôkazy o zneužívaní alebo možnom zneužívaní látky etylfenidát na to, aby predstavovala verejný zdravotný a spoločenský problém, čo si vyžaduje, aby podliehala medzinárodnej kontrole. WHO preto odporúča zaradiť látku etylfenidát do Zoznamu II v rámci dohovoru o psychotropných látkach.

               (26)

               Látku etylfenidát monitoruje Európske monitorovacie centrum pre drogy a drogovú závislosť ako novú psychoaktívnu látku na základe podmienok rozhodnutia 2005/387/SVV. Zatiaľ sa objavila v 13 členských štátoch. Otvorene sa predáva na trhu. Spája sa so závažnými nežiaducimi udalosťami vrátane infekcií mäkkých tkanív a úmrtí. Infekcie mäkkých tkanív súvisiace s injekčnou aplikáciou sú predmetom výstrahy v záujme ochrany verejného zdravia zadanej do systému včasného varovania Únie.

               (27)

               Členské štáty by preto mali podporiť zaradenie látky etylfenidát do Zoznamu II dohovoru o psychotropných látkach.

               (28)

               Podľa hodnotenia odborného výboru je stupeň rizika pre verejné zdravie a spoločnosť súvisiaceho so zneužívaním látky MPA alebo metiopropamín [N-metyl-1-(tiofén-2-yl)propán-2-amín] podstatný. Terapeutická užitočnosť látky MPA nebola zaznamenaná. Odborný výbor uznal, že látka má podobný potenciál zneužívania a podobný negatívny vplyv na zdravie ako látky v Zozname II dohovoru o psychotropných látkach. Odborný výbor sa domnieva, že existujú dostatočné dôkazy o zneužívaní alebo možnom zneužívaní látky MPA to, aby predstavovala verejný zdravotný a spoločenský problém, čo si vyžaduje, aby podliehala medzinárodnej kontrole. WHO preto odporúča zaradiť látku metiopropamín do Zoznamu II v rámci dohovoru o psychotropných látkach.

               (29)

               Látku MPA monitoruje Európske monitorovacie centrum pre drogy a drogovú závislosť ako novú psychoaktívnu látku na základe podmienok rozhodnutia 2005/387/SVV. Zatiaľ sa objavila v 17 členských štátoch. Otvorene sa predáva na trhu. Spája sa so závažnými nežiaducimi udalosťami vrátane úmrtí.

               (30)

               Členské štáty by preto mali podporiť zaradenie látky metiopropamín do Zoznamu II dohovoru o psychotropných látkach.

               (31)

               Podľa hodnotenia odborného výboru je stupeň rizika pre verejné zdravie a spoločnosť súvisiaceho so zneužívaním látky MDMB-CHMICA [metyl-2-(1-(cyklohexylmetyl)-1H-indol-3-karboxamido)-3,3-dimetylbutanoát] podstatný. Terapeutická užitočnosť látky MDMB-CHMICA nebola zaznamenaná. Odborný výbor uznal, že látka MDMB-CHMICA má podobný potenciál zneužívania a podobný negatívny vplyv na zdravie ako látky v Zozname II dohovoru o psychotropných látkach. Odborný výbor sa domnieva, že existujú dostatočné dôkazy o zneužívaní alebo možnom zneužívaní látky MDMB-CHMICA na to, aby predstavovala verejný zdravotný a spoločenský problém, čo si vyžaduje, aby podliehala medzinárodnej kontrole. WHO preto odporúča zaradiť látku MDMB-CHMICA do Zoznamu II v rámci dohovoru o psychotropných látkach.

               (32)

               Podľa správy Európskeho monitorovacieho centra pre drogy a drogovú závislosť o hodnotení rizika vykonanej v súlade s článkom 6 ods. 2, 3 a 4 rozhodnutia 2005/387/SVV a predloženej Komisii a Rade 28. júla 2016, vysoká účinnosť látky MDMB-CHMICA a značne variabilné množstvá zlúčeniny v produktoch s obsahom nekontrolovaných psychoaktívnych látok (legálnych drogách) predstavujú vysoké riziko akútnej toxicity. V súvislosti s látkou MDMB-CHMICA došlo celkovo k 28 prípadom úmrtia a 25 prípadom akútnej intoxikácie zaznamenaným v ôsmich členských štátoch. Komisia preto prijala 31. augusta 2016 návrh, aby sa látka MDMB-CHMICA podrobila kontrolným opatreniam v celej Únii.

               (33)

               Členské štáty by preto mali podporiť zaradenie látky MDMB-CHMICA do Zoznamu II dohovoru o psychotropných látkach.

               (34)

               Podľa hodnotenia odborného výboru je stupeň rizika pre verejné zdravie a spoločnosť súvisiaceho so zneužívaním látky 5F-APINACA alebo 5F-AKB-48 [N-(adamantan-1-yl)-1-(5-fluórpentyl)-1H-indazol-3-karboxamid] podstatný. Terapeutická užitočnosť látky 5F-APINACA nebola zaznamenaná. Odborný výbor uznal, že látka 5F-APINACA má podobný potenciál zneužívania a podobné negatívne účinky na zdravie ako látky v Zozname II dohovoru o psychotropných látkach. Odborný výbor sa domnieva, že existujú dostatočné dôkazy o zneužívaní alebo možnom zneužívaní látky 5F-APINACA na to, aby predstavovala verejný zdravotný a spoločenský problém, čo si vyžaduje, aby podliehala medzinárodnej kontrole. WHO preto odporúča zaradiť látku 5F-APINACA do Zoznamu II v rámci dohovoru o psychotronických látkach.

               (35)

               Látku 5F-APINACA monitoruje Európske monitorovacie centrum pre drogy a drogovú závislosť ako novú psychoaktívnu látku na základe podmienok rozhodnutia 2005/387/SVV. Zatiaľ sa objavila v 23 členských štátoch. Otvorene sa predáva na trhu. Spája sa so závažnými nežiaducimi udalosťami vrátane úmrtí.

               (36)

               Členské štáty by preto mali podporiť zaradenie látky 5F-APINACA do Zoznamu II dohovoru o psychotropných látkach.

               (37)

               Podľa hodnotenia odborného výboru je stupeň rizika pre verejné zdravie a spoločnosť súvisiaceho so zneužívaním látky XLR-11 [(1-(5-fluórpentyl)-1H-indol-3-yl)(2,2,3,3-tetrametylcyklopropyl)metanón] podstatný. Terapeutická užitočnosť látky XLR-11nebola zaznamenaná. Odborný výbor uznal, že látka XLR-11 má podobný potenciál zneužívania a podobný negatívny vplyv na zdravie ako látky v Zozname II dohovoru o psychotropných látkach, ako napríklad JWH-018 a AM-2201. Odborný výbor sa domnieva, že existujú dostatočné dôkazy o zneužívaní alebo možnom zneužívaní látky XLR-11 na to, aby predstavovala verejný zdravotný a spoločenský problém, čo si vyžaduje, aby podliehala medzinárodnej kontrole. WHO preto odporúča zaradiť látku XLR-11 do Zoznamu II v rámci dohovoru o psychotronických látkach.

               (38)

               Látku XLR-11 monitoruje Európske monitorovacie centrum pre drogy a drogovú závislosť ako novú psychoaktívnu látku na základe podmienok rozhodnutia 2005/387/SVV. Zatiaľ sa objavila v 17 členských štátoch. Otvorene sa predáva na trhu. Spája sa s malým počtom závažných nežiaducich udalostí vrátane prípadu, keď sa zistilo najmenej jedno úmrtie a je predmetom výstrahy v záujme ochrany verejného zdravia zadanej do systému včasného varovania Únie.

               (39)

               Členské štáty by preto mali podporiť zaradenie látky XLR-11 do Zoznamu II dohovoru o psychotropných látkach.

               (40)

               Dánsko je viazané rámcovým rozhodnutím 2004/757/SVV a rozhodnutím 2005/387/SVV, a preto sa zúčastňuje na prijatí a uplatňovaní tohto rozhodnutia.

               (41)

               Írsko je viazané rámcovým rozhodnutím 2004/757/SVV a rozhodnutím 2005/387/SVV, a preto sa zúčastňuje na prijatí a uplatňovaní tohto rozhodnutia.

               (42)

               Spojené kráľovstvo nie je viazané rámcovým rozhodnutím 2004/757/SVV ani rozhodnutím 2005/387/SVV, a preto sa nezúčastňuje na prijatí tohto rozhodnutia, nie je ním viazané a ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Pozícia, ktorú majú v mene Únie prijať členské štáty v Komisii pre omamné látky od 13. do 17. marca 2017, keď bude tento orgán vyzvaný, aby prijal rozhodnutia o zaradení látok do zoznamov Jednotného dohovoru Organizácie Spojených národov o omamných látkach z roku 1961 v znení zmien protokolu z roku 1972 a Dohovoru Organizácie Spojených národov o psychotropných látkach z roku 1971 na svojom šesťdesiatom zasadnutí, je v súlade s prílohou k tomuto rozhodnutiu.
   Pozíciu vyjadria členské štáty, ktoré sú členmi Komisie pre omamné látky, konajúc spoločne v záujme Únie.
   Článok 2
   Toto rozhodnutie je určené členským štátom v súlade so zmluvami.

      V Bruseli 7. marca 2017

            Za Radu

            predseda

         L. GRECH

      (1)  Rámcové rozhodnutie Rady 2004/757/SVV z 25. októbra 2004, ktorým sa stanovujú minimálne ustanovenia o znakoch skutkových podstát trestných činov a trestov v oblasti nezákonného obchodu s drogami (Ú. v. EÚ L 335, 11.11.2004, s. 8).

      (2)  Rozhodnutie Rady 2005/387/SVV z 10. mája 2005 o výmene informácií, hodnotení rizika a kontrole nových psychoaktívnych látok (Ú. v. EÚ L 127, 20.5.2005, s. 32).

      PRÍLOHA
      Pozícia, ktorú majú zaujať členské štáty, ktoré sú členmi Komisie pre omamné látky, konajúce spoločne v záujme Únie na šesťdesiatom zasadnutí Komisie pre omamné látky od 13. do 17. marca 2017, pokiaľ ide o zmeny v rozsahu kontroly látok:

                  1.

                  Látka U-47700 sa má zaradiť do Zoznamu I Jednotného dohovoru o omamných látkach z roku 1961 v znení zmien protokolu z roku 1972.

                  2.

                  Látka butyrfentanyl sa má zaradiť do Zoznamu I Jednotného dohovoru o omamných látkach z roku 1961 v znení zmien protokolu z roku 1972.

                  3.

                  Látka 4-MEC (4-metyletkatinón) sa má zaradiť do Zoznamu II Dohovoru o psychotropných látkach z roku 1971.

                  4.

                  Látka etylón sa má zaradiť do Zoznamu II Dohovoru o psychotropných látkach z roku 1971.

                  5.

                  Látka pentedrón (α-metylamino-valerofenón) sa má zaradiť do Zoznamu II Dohovoru o psychotropných látkach z roku 1971.

                  6.

                  Látka etylfenidát (EPH) sa má zaradiť do Zoznamu II Dohovoru o psychotropných látkach z roku 1971.

                  7.

                  Látka MPA (metiopropamín) sa má zaradiť do Zoznamu II Dohovoru o psychotropných látkach z roku 1971.

                  8.

                  Látka MDMB-CHMICA sa má zaradiť do Zoznamu II Dohovoru o psychotropných látkach z roku 1971.

                  9.

                  Látka 5F-APINACA (5F-AKB48) sa má zaradiť do Zoznamu II Dohovoru o psychotropných látkach z roku 1971.

                  10.

                  Látka XLR-11 sa má zaradiť do Zoznamu II Dohovoru o psychotropných látkach z roku 1971.


title: Rozhodnutie Rady (EÚ) 2016/1224 z 18. júla 2016 o uzavretí Protokolu k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Malty, Poľskej republiky, Slovinskej republiky a Slovenskej republiky k Európskej únii

text:
               28.7.2016

               SK

               Úradný vestník Európskej únie

               L 202/1

         ROZHODNUTIE RADY (EÚ) 2016/1224
   z 18. júla 2016
   o uzavretí Protokolu k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Malty, Poľskej republiky, Slovinskej republiky a Slovenskej republiky k Európskej únii
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217 v spojení s článkom 218 ods. 6 písm. a) a článkom 218 ods. 8,
   so zreteľom na Akt o pristúpení z roku 2003, a najmä na jeho článok 6 ods. 2,
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Protokol k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej (ďalej len „protokol“) bol podpísaný v mene Únie a jeho členských štátov 1. apríla 2015.

               (2)

               Protokol by sa mal schváliť,

         PRIJALA TOTO ROZHODNUTIE:
   Článok 1
   Týmto sa v mene Únie a jej členských štátov schvaľuje Protokol k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Malty, Poľskej republiky, Slovinskej republiky a Slovenskej republiky k Únii (1).
   Článok 2
   Predseda Rady v mene Únie urobí toto oznámenie:

      „V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom a od tohto dátumu vykonáva všetky práva a preberá všetky povinnosti Európskeho spoločenstva. Odkazy na ‚Európske spoločenstvo‘ alebo ‚Spoločenstvo‘ v texte euro-stredomorskej dohody a protokolu preto v prípade potreby znejú ako odkazy na ‚Európsku úniu‘ alebo ‚Úniu‘.“

   Článok 3
   Toto rozhodnutie nadobúda účinnosť dňom jeho prijatia.

      V Bruseli 18. júla 2016

            Za Radu

            predsedníčka

         F. MOGHERINI

      (1)  Protokol je pripojený k rozhodnutiu o podpise.


title: 2009/124/ES: Rozhodnutie Komisie zo 4. februára 2009 , ktorým sa vymenúvajú členovia zastupujúci súkromný sektor v skupine expertov pre transferové oceňovanie nazývanej Spoločné fórum pre transferové oceňovanie

text:
               13.2.2009

               SK

               Úradný vestník Európskej únie

               L 42/18

      ROZHODNUTIE KOMISIE

   zo 4. februára 2009,
   ktorým sa vymenúvajú členovia zastupujúci súkromný sektor v skupine expertov pre transferové oceňovanie nazývanej Spoločné fórum pre transferové oceňovanie
   (2009/124/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Komisie 2007/75/ES z 22. decembra 2006 o zriadení skupiny expertov pre transferové oceňovanie (1), ktorá má poskytovať Komisii rady týkajúce sa daní v súvislosti s transferovým oceňovaním, a najmä na jeho článok 4,
   so zreteľom na výzvu na predkladanie kandidatúr na členov zastupujúcich podniky a na predsedu Spoločného fóra pre transferové oceňovanie uverejnenú 22. decembra 2006 na webovej stránke Generálneho riaditeľstva pre dane a colnú úniu,
   so zreteľom na rozhodnutie Komisie 2007/233/ES z 12. apríla 2007 o vymenovaní členov zastupujúcich súkromný sektor v skupine expertov pre transferové oceňovanie nazývanej Spoločné fórum pre transferované oceňovanie (2) na dvojročné funkčné obdobie, ktoré je možné predĺžiť,
   keďže:

               (1)

               V súlade s článkom 4 rozhodnutia 2007/75/ES Komisia vymenuje predsedu a maximálne pätnásť odborníkov zo súkromného sektora, ktorí majú skúsenosti a kvalifikáciu v oblasti transferového oceňovania.

               (2)

               Funkčné obdobie členov zastupujúcich súkromný sektor v Spoločnom fóre pre transferové oceňovanie uplynie 28. februára 2009. Z tohto dôvodu je nevyhnutné vymenovaním nahradiť jedného člena a obnoviť funkčné obdobie predsedu a ostatných súčasných členov.

               (3)

               Členovia Spoločného fóra pre transferové oceňovanie by mali byť menovaní na obdobie dvoch rokov so začiatkom od 1. marca 2009,

         ROZHODLA TAKTO:
   Článok 1
   Komisia týmto vymenúva na obdobie dvoch rokov predsedu a 15 členov zastupujúcich súkromný sektor v skupine expertov Spoločného fóra pre transferové oceňovanie, ktorých mená sa uvádzajú v prílohe.
   Článok 2
   Toto rozhodnutie nadobúda účinnosť 1. marca 2009.

      V Bruseli 4. februára 2009

            Za Komisiu

         Robert VERRUE

            generálny riaditeľ pre dane a colnú úniu

      (1)  Ú. v. EÚ L 32, 6.2.2007, s. 189.

      (2)  Ú. v. EÚ L 100, 17.4.2007, s. 25.

      PRÍLOHA
      Opätovne vymenovaný predseda:
      Bruno GIBERT

         Členovia zastupujúci súkromný sektor:

      Opätovne vymenovaní členovia:
      Dirk VAN STAPPEN
      Isabel VERLINDEN
      Svetla MARINOVA
      Werner STUFFER
      Heinz-Klaus KROPPEN
      Kennet PETTERSSON
      Sabine WAHL
      Guglielmo MAISTO
      Guy KERSCH
      Theo KEIJZER
      Monique VAN HERKSEN
      Eduardo GRACIA
      Michael SUFRIN
      Nicholas DEE
      Nový člen:
      Andrea BONZANO


title: Rozhodnutie výkonného výboru z 28. apríla 1999 o nelegálnom obchodovaní so strelnými zbraňami (SCH/Com-ex (99) 10)

text:
Dôležité právne oznámenie

|

41999D0010

Úradný vestník L 239 , 22/09/2000 S. 0469 - 0473

		Rozhodnutie výkonného výboruz 28. apríla 1999o nelegálnom obchodovaní so strelnými zbraňami(SCH/Com-ex (99) 10)VÝKONNÝ VÝBOR,so zreteľom na článok 132 Dohovoru, ktorým sa vykonáva Schengenská dohoda,so zreteľom na článok 9 uvedeného dohovoru,ROZHODOL TAKTO:Odteraz zmluvné strany predložia každý rok do 31. júla svoje vnútroštátne výročne údaje za predchádzajúci rok o nelegálnom obchode so strelnými zbraňami na základe spoločnej tabuľky pre zber štatistiky, ktorá je pripojená k dokumentu SCH/I-ar (98) 32.V Luxemburgu 28. apríla 1999predsedaC. H. Schapper--------------------------------------------------SCH/I-Ar (98) 32PRÍLOHA+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------


title: Rozhodnutie Rady (EÚ) 2017/225 zo 7. februára 2017 o uzavretí Dohody medzi Európskou úniou a Tuvalu o zrušení vízovej povinnosti pri krátkodobých pobytoch v mene Únie

text:
               10.2.2017

               SK

               Úradný vestník Európskej únie

               L 35/1

         ROZHODNUTIE RADY (EÚ) 2017/225
   zo 7. februára 2017
   o uzavretí Dohody medzi Európskou úniou a Tuvalu o zrušení vízovej povinnosti pri krátkodobých pobytoch v mene Únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s článkom 218 ods. 6 druhým pododsekom písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Komisia rokovala v mene Únie o dohode s Tuvalu o zrušení vízovej povinnosti pri krátkodobých pobytoch (ďalej len „dohoda“).

               (2)

               V súlade s rozhodnutím Rady (EÚ) 2016/1342 (2) bola dohoda podpísaná a predbežne sa vykonáva od 1. júla 2016.

               (3)

               Dohodou sa zriaďuje spoločný výbor odborníkov pre správu dohody. Úniu v tomto spoločnom výbore zastupuje Komisia, ktorej by mali pomáhať zástupcovia členských štátov.

               (4)

               Toto rozhodnutie predstavuje vývoj ustanovení schengenského acquis, na ktorých sa Spojené kráľovstvo nezúčastňuje v súlade s rozhodnutím Rady 2000/365/ES (3); Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (5)

               Toto rozhodnutie predstavuje vývoj ustanovení schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES (4); Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (6)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Tuvalu o zrušení vízovej povinnosti pri krátkodobých pobytoch.
   Článok 2
   Predseda Rady v mene Únie vydá oznámenie podľa článku 8 ods. 1 dohody (5).
   Článok 3
   Komisia, ktorej pomáhajú zástupcovia členských štátov, zastupuje Úniu v spoločnom výbore odborníkov zriadenom podľa článku 6 dohody.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 7. februára 2017

            Za Radu

            predseda

         L. GRECH

      (1)  Súhlas z 1. decembra 2016.

      (2)  Rozhodnutie Rady (EÚ) 2016/1342 z 24. júna 2016 o podpise v mene Únie a predbežnom vykonávaní Dohody medzi Európskou úniou a Tuvalu o zrušení vízovej povinnosti pri krátkodobých pobytoch (Ú. v. EÚ L 213, 6.8.2016, s. 1).

      (3)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

      (4)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

      (5)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: 2006/843/ES: Rozhodnutie Európskeho parlamentu z  27. apríla 2006 o účtovnej závierke Európskej námornej bezpečnostnej agentúry za rozpočtový rok 2004

text:
               6.12.2006

               SK

               Úradný vestník Európskej únie

               L 340/124

         ROZHODNUTIE EURÓPSKEHO PARLAMENTU
   z 27. apríla 2006
   o účtovnej závierke Európskej námornej bezpečnostnej agentúry za rozpočtový rok 2004
   (2006/843/ES)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej námornej bezpečnostnej agentúry za rozpočtový rok 2004 (1),

               —

               so zreteľom na správu Dvora audítorov o overení ročnej účtovnej závierky Európskej námornej bezpečnostnej agentúry za rozpočtový rok 2004 spolu s odpoveďami agentúry (2),

               —

               so zreteľom na odporúčanie Rady zo 14. marca 2006 (5972/2006 – C6-0093/2006),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 1406/2002 z 27. júna 2002, ktorým sa ustanovuje Európska námorná bezpečnostná agentúra (4), a najmä na jeho článok 19,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A6-0103/2006),

               1.

               berie na vedomie nasledujúce údaje v účtoch Európskej námornej bezpečnostnej agentúry za rozpočtové roky 2004 a 2003:
               Účet príjmov a výdavkov za rozpočtové roky 2004 a 2003

                           (v 1000 EUR)

                           2004

                           2003 (6)

                           Príjmy

                           Dotácie Spoločenstva

                           12 800

                           2 630

                           Ostatné príjmy

                           5

                           2

                              Celkové príjmy rozpočtu (a)

                              12 805

                              2 632

                           Výdavky

                           Zamestnanci – Hlava I rozpočtu

                           Platby

                           3 594

                           647

                           Prenesené rozpočtové prostriedky

                           143

                           66

                           Správne výdavky – Hlava II rozpočtu

                           Platby

                           635

                           238

                           Prenesené rozpočtové prostriedky

                           684

                           315

                           Prevádzkové výdavky – Hlava III rozpočtu

                           Platby

                           437

                           13

                           Prenesené rozpočtové prostriedky

                           2 074

                           155

                              Výdavky spolu (b)

                              7 567

                              1 434

                              Zostatok (c = a – b)

                              5 238

                              1 198

                           Prenesené a zrušené rozpočtové prostriedky

                           251

                           —

                           Kurzové rozdiely

                           - 1

                           0

                              Zostatok plnenia rozpočtu za rozpočtový rok (d)

                              5 488

                              1 198

                           Zmena automatických prevodov rozpočtových prostriedkoch a faktúr na úhradu

                           2 089

                           399

                           Zmena účastí za rozpočtový rok

                           242

                           11

                           Zmena dlhov (Komisia)

                           - 5 489

                           - 1 198

                           Odpisy za rozpočtový rok

                           - 43

                           - 3

                           Zmena výšky záloh poskytnútých dodávateľom

                           56

                           —

                              Výsledok ekonomických úprav v účtovnom období (e)

                              2 343

                              407

               2.

               schvaľuje účtovnú závierku Európskej námornej bezpečnostnej agentúry za rozpočtový rok 2004;

               3.

               poveruje svojho predsedu, aby postúpil toto rozhodnutie výkonnému riaditeľovi Európskej agentúry pre bezpečnosť letectva, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

         Josep BORRELL FONTELLES

            predseda

         Julian PRIESTLEY

            generálny tajomník

      (1)  Ú. v. EÚ C 269, 28.10.2005, s. 9.

      (2)  Ú. v. EÚ C 332, 28.12.2005, s. 30.

      (3)  Ú. v. ES L 248, 16.9.2002, s. 1.

      (4)  Ú. v. ES L 208, 5.8.2002, s. 1. Nariadenie naposledy zmenené a doplnené nariadením (ES) č. 724/2004 (Ú. v. EÚ L 129, 29.4.2004, s. 1).

      (5)  Ú. v. ES L 357, 31.12.2002, s. 72. Nariadenie zmenené a doplnené nariadením (ES, Euratom) č. 1261/2005 (Ú. v. EÚ L 201, 2.8.2005, s. 3).

      (6)  Údaje za rozpočtový rok 2003 boli prepracované, aby boli v súlade so zásadou aktuálneho účtovníctva. Pozn.: Celkové súčty sa môžu v dôsledku zaokrúhľovania líšiť.
    ---documentbreak---

               6.12.2006

               SK

               Úradný vestník Európskej únie

               L 340/126

         UZNESENIE EURÓPSKEHO PARLAMENTU
   s pripomienkami, ktoré sú súčasťou rozhodnutia o absolutóriu na plnenie rozpočtu Európskej námornej bezpečnostnej agentúry za rozpočtový rok 2004
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej námornej bezpečnostnej agentúry za rozpočtový rok 2004 (1),

               —

               so zreteľom na správu Dvora audítorov o overení ročnej účtovnej závierky Európskej námornej bezpečnostnej agentúry za rozpočtový rok 2004 spolu s odpoveďami agentúry (2),

               —

               so zreteľom na odporúčanie Rady zo 14. marca 2006 (5972/2006 – C6-0093/2006),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 1406/2002 z 27. júna 2002, ktorým sa ustanovuje Európska námorná bezpečnostná agentúra (4), a najmä na jeho článok 19,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A6-0103/2006),

               A.

               keďže Dvor audítorov vyhlásil, že získal primeranú istotu o tom, že ročná účtovná závierka za finančný rok, ktorý sa skončil 31. decembra 2004, poskytuje vierohodné informácie a že príslušné operácie boli ako celok zákonné a riadne,

               B.

               keďže Dvor audítorov vyhlásil, že získal dostatočné záruky zo strany všetkých agentúr, okrem explicitných výhrad, ktoré formuloval v súvislosti s rozpočtovým rokom 2004, pokiaľ ide o Európsku agentúru pre obnovu, Európske centrum pre rozvoj odborného vzdelávania, Európsku nadáciu pre odborné vzdelávanie, Európske stredisko pre monitorovanie rasizmu a xenofóbie a Európsky úrad pre bezpečnosť potravín,

               1.

               pripomína, že podľa článku 185 nariadenia o rozpočtových pravidlách, Európsky parlament schvaľuje absolutórium na plnenie rozpočtu pre subjekty zriadené Spoločenstvami, ktoré majú právnu subjektivitu a ktoré skutočne prijímajú granty, ktoré idú na ťarchu rozpočtu; upozorňuje však, že všetky tieto subjekty nie sú úplne, ba ani čiastočne financované grantmi, ktoré idú na ťarchu rozpočtu; zdôrazňuje, že rozhodnutie o absolutóriu pokrýva financovanie týchto subjektov z rozpočtu, aj z iných ako rozpočtových zdrojov; považuje za neprijateľné, že niektoré subjekty zriadené EÚ zodpovedajú za použitie prostriedkov z iných ako rozpočtových zdrojov, zatiaľ čo iné subjekty, ktoré nevyužívajú dotácie z rozpočtu nemajú túto povinnosť; potvrdzuje zásadu, podľa ktorej všetky agentúry Spoločenstva, či už dostávajú alebo nedostávajú dotácie, podliehajú rozhodnutiu Európskeho parlamentu o absolutóriu, a to aj v prípade, ak iný orgán, ktorý udeľuje absolutórium, zasiahne v súlade s ich zakladajúcimi dokumentmi; zastáva názor, že je potrebné revidovať všetky dokumenty, ktoré sú v protiklade s touto zásadou;

               2.

               považuje za veľmi hodnotnú tabuľku 1 v správe Dvora audítorov, ktorá bola uvedená po prvýkrát pri absolutóriu za rok 2003 a ktorá obsahuje prehľad o právomociach, zodpovednosti, správe, činnostiach a službách; poznamenáva, že údaje v tabuľke 1 poskytuje agentúra; žiada, aby Dvor audítorov overoval obsah tabuľky 1;

               3.

               zdôrazňuje, že okrem potreby riadne využívať finančné zdroje, sa agentúry musia takisto usilovať o to, aby ich využívali čo najefektívnejšie a najúčinnejšie; vyzýva Dvor audítorov, aby preskúmal možnosť pripojiť k svojim osobitným výročným správam o agentúrach aj posudok o výsledkoch a dosiahnutí cieľov; v tejto súvislosti a v súlade so svojimi uzneseniami o absolutóriu za rok 2003 žiada, aby sa zohľadnili tieto aspekty: tak ako je to možné je treba vyhnúť sa duplicite práce medzi agentúrami, treba vyjasniť opatrenia na zlepšenie uplatňovania zásady transparentnosti pri styku s verejnosťou ako aj opatrenia Spoločenstva proti diskriminácii na všetkých úrovniach prijímania zamestnancov, vzdelávania a rozdelenia zodpovednosti;

               4.

               konštatuje, že agentúry Spoločenstva nemajú vždy dobrý imidž ani dobrý obraz v tlači, že mnohé z nich si nezaslúžia takýto negatívny imidž; poznamenáva, že je potrebné dať to na vedomie občanom EÚ a vždy, keď je to potrebné, vhodnými prostriedkami zdôvodňovať dôvod pre existenciu týchto agentúr ako aj ich výsledky; žiada Komisiu, aby preto uskutočnila kroky pomocou prostriedkov, ktoré uzná za potrebné;

               5.

               konštatuje, že rozšírenie EÚ v roku 2004 ovplyvnilo viacerými spôsobmi štruktúry a fungovanie agentúr Spoločenstva; mnohé z nich na to upozorňujú vo svojich správach o činnosti, najmä pokiaľ ide o zvýšenie počtu ich administrátorov; žiada Komisiu, aby analyzovala ťažkosti, ktoré sa prejavujú alebo predpokladajú a aby odporučila potrebné zmeny predpisov;

               6.

               konštatuje, že Komisia sa zaviazala harmonizovať spôsob v akej podobe sa predkladajú správy o činnosti svojich generálnych riaditeľstiev; vyzýva na podobný prístup s ohľadom na správy o činnosti agentúr Spoločenstva, ktoré sa z obsahového hľadiska značne odlišujú; žiada Komisiu, aby pre agentúry Spoločenstva spresnila tie informácie a ukazovatele o činnostiach, ktoré sú povinné poskytnúť;

               7.

               víta skutočnosť, že Dvor audítorov je toho názoru, že účtovná závierka Európskej námornej agentúry za rok 2004 poskytuje vierohodné informácie a príslušné operácie boli ako celok zákonné a riadne;

               8.

               zdôrazňuje, že agentúra musí vo svojom rozpočte jasne rozlíšiť viazané rozpočtové prostriedky a výdavkové rozpočtové prostriedky; s radosťou berie na vedomie, že agentúra je v kontakte s Komisiou s cieľom vypracovať vhodné modely na vykazovanie svojich rozpočtových údajov a očakáva, že budúce rozpočty už budú správne vykázané;

               9.

               berie na vedomie nízku úroveň plnenia rozpočtu za rok 2004 a vysoký objem prenesených rozpočtových prostriedkov; berie na vedomie vysvetlenie agentúry, že to bolo spôsobené neskorým vyhlásením verejných súťaží z dôvodu nedostatku zamestnancov na riadiacich miestach; dúfa, že problém nedostatku zamestnancov je už vyriešený;

               10.

               berie na vedomie zistenie Dvora audítorov o početných nedostatkoch systému vnútornej kontroly; s potešením berie na vedomie, že agentúra prijala opatrenia s cieľom skvalitnenia systému vnútornej kontroly, aby sa v budúcnosti zabránilo podobným problémom;

               11.

               vyjadruje poľutovanie nad nedostatočným využitím prostriedkov na opatrenia proti znečisťovaniu morí: zo 700 000 EUR, ktoré boli k dispozícii vo viazaných, ako aj vo výdavkových rozpočtových prostriedkoch, bolo použitých iba 200 000 EUR, čo predstavuje 28 %. Pripomína, že opatrenia proti znečisťovaniu sú kľúčovým prvkom aktivít agentúry, a žiada, aby sa vyčlenené prostriedky v budúcnosti efektívne využívali;

               12.

               berie na vedomie, že dotácie Spoločenstva pre agentúru vzrástli z 2 630 000 EUR v roku 2003 na 12 800 000 EUR v roku 2004, a že v roku 2004 agentúra realizovala menej než 60 % týchto dotácii vo výdavkoch;

               13.

               vyzýva Komisiu, aby pomohla agentúram čo najdôkladnejšie plniť dohodnutý pracovný plán na nadchádzajúci rok, čím sa umožní primerané plánovanie a plnenie činností, a najmä predchádzanie závažným zmenám v pracovnej záťaži na poslednú chvíľu;

               14.

               žiada Komisiu, aby zlepšila synergiu medzi agentúrami pomocou efektívnejšej spolupráce, vyhýbaním sa duplicite práce a riešením nedostatkov, najmä s ohľadom na spoločné oblasti ako vzdelávanie, viacodborové vykonávanie politík Spoločenstva, využívanie najnovších systémov riadenia a riešenie problémov súvisiacich s riadnym rozpočtovým hospodárením.

      (1)  Ú. v. EÚ C 269, 28.10.2005, s. 9.

      (2)  Ú. v. EÚ C 332, 28.12.2005, s. 30.

      (3)  Ú. v. ES L 248, 16.9.2002, s. 1.

      (4)  Ú. v. ES L 208, 5.8.2002, s. 1. Nariadenie naposledy zmenené a doplnené nariadením (ES) č. 724/2004 (Ú. v. EÚ L 129, 29.4.2004, s. 1).

      (5)  Ú. v. ES L 357, 31.12.2002, s. 72. Nariadenie zmenené a doplnené nariadením (ES, Euratom) č. 1261/2005 (Ú. v. EÚ L 201, 2.8.2005, s. 3).


title: Rozhodnutie Rady (SZBP) 2017/347 z 27. februára 2017, ktorým sa predlžuje mandát osobitného zástupcu Európskej únie v Bosne a Hercegovine

text:
               28.2.2017

               SK

               Úradný vestník Európskej únie

               L 50/70

         ROZHODNUTIE RADY (SZBP) 2017/347
   z 27. februára 2017,
   ktorým sa predlžuje mandát osobitného zástupcu Európskej únie v Bosne a Hercegovine
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 33 a článok 31 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada prijala 19. januára 2015 rozhodnutie (SZBP) 2015/77 (1), ktorým sa pán Lars-Gunnar WIGEMARK vymenúva za osobitného zástupcu Európskej únie (OZEÚ) v Bosne a Hercegovine. Mandát OZEÚ má uplynúť 28. februára 2017.

               (2)

               Mandát OZEÚ by sa mal predĺžiť o ďalšie obdobie 16 mesiacov.

               (3)

               OZEÚ bude mandát vykonávať v situácii, ktorá sa môže zhoršiť a mohla by brániť dosahovaniu cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Mandát pána Larsa-Gunnara WIGEMARKA ako OZEÚ v Bosne a Hercegovine sa predlžuje do 30. júna 2018. Rada môže na základe posúdenia Politického a bezpečnostného výboru (PBV) a na návrh vysokého predstaviteľa Únie pre zahraničné veci a bezpečnostnú politiku (VP) rozhodnúť, že sa mandát OZEÚ skončí skôr.
   Článok 2
   Ciele politiky
   1.   Mandát OZEÚ je založený na týchto cieľoch politiky Únie v Bosne a Hercegovine:

               a)

               neustály pokrok v procese stabilizácie a pridruženia;

               b)

               stabilná, životaschopná, mierová a mnohonárodnostná Bosna a Hercegovina, ktorá mierumilovne spolupracuje so svojimi susedmi, a

               c)

               zaistenie toho, že Bosna a Hercegovina nezvratne smeruje k členstvu v Únii.

         2.   Únia bude tiež naďalej podporovať vykonávanie Všeobecnej rámcovej dohody o mieri (GFAP) v Bosne a Hercegovine.
   Článok 3
   Mandát
   Na dosiahnutie cieľov politiky sa OZEÚ udeľuje mandát:

               a)

               ponúkať poradenstvo Únie a podporovať politický proces, najmä podporovať dialóg medzi rôznymi úrovňami vlády;

               b)

               zabezpečovať súlad a súdržnosť činností Únie;

               c)

               uľahčovať dosahovanie pokroku v súvislosti s politickými, hospodárskymi a európskymi prioritami, najmä podporovať vykonávanie mechanizmu koordinácie v oblasti záležitostí EÚ a nepretržitého vykonávania agendy reformy;

               d)

               monitorovať výkonné a legislatívne orgány na všetkých úrovniach vlády v Bosne a Hercegovine a poskytovať im poradenstvo, ako aj nadväzovať styky s orgánmi a politickými stranami v Bosne a Hercegovine;

               e)

               zabezpečovať vykonávanie úsilia Únie v celkovom rozsahu činností v oblastiach právneho štátu a reformy sektora bezpečnosti, podporovať celkovú koordináciu úsilia Únie v boji proti organizovanej trestnej činnosti a korupcii ako aj proti terorizmu a poskytovať politické riadenie tohto úsilia na miestnej úrovni, a v tejto súvislosti podľa potreby poskytovať posúdenie a poradenstvo VP a Komisii;

               f)

               poskytovať podporu posilnenému a účinnejšiemu prepojeniu trestného súdnictva a polície v Bosne a Hercegovine ako aj iniciatívam, ktorých cieľom je posilniť efektívnosť a nestrannosť súdnych inštitúcií, najmä štruktúrovaný dialóg o súdnictve;

               g)

               bez toho, aby bola dotknutá štruktúra vojenského velenia, ponúkať veliteľovi ozbrojených síl EÚ politické usmernenia týkajúce sa vojenských otázok miestneho politického rozmeru, najmä takých, ktoré sa týkajú citlivých operácií, týkajúce sa vzťahov s miestnymi orgánmi a vzťahov s miestnymi médiami a prispievať ku konzultáciám v rámci strategického preskúmania EUFOR/ALTHEA; radiť sa s veliteľom ozbrojených síl EÚ predtým, ako prijme politické opatrenie, ktoré môže ovplyvniť bezpečnostnú situáciu a koordinovať s ním, pokiaľ ide o koherentnosť správ poskytovaných miestnym orgánom a iným medzinárodným organizáciám;

               h)

               koordinovať a vykonávať úsilie, ktoré Únia vyvíja v záujme informovania verejnosti v Bosne a Hercegovine o otázkach týkajúcich sa EÚ;

               i)

               podporovať proces integrácie do EÚ prostredníctvom cielenej verejnej diplomacie a podporných činností EÚ zameraných na dosiahnutie dôkladnejšieho porozumenia otázok týkajúcich sa EÚ a ich podpory zo strany verejnosti v Bosne a Hercegovine, a to aj prostredníctvom zapojenia aktérov občianskej spoločnosti na miestnej úrovni;

               j)

               prispievať k rozvoju a upevňovaniu dodržiavania ľudských práv a základných slobôd v Bosne a Hercegovine v súlade s politikou EÚ v oblasti ľudských práv a usmerneniami EÚ o ľudských právach;

               k)

               rokovať s príslušnými orgánmi Bosny a Hercegoviny pokiaľ ide o ich plnú spoluprácu s Medzinárodným trestným tribunálom pre bývalú Juhosláviu (ICTY);

               l)

               v súlade s procesom integrácie do EÚ poskytovať poradenstvo a pomáhať v súvislosti s politickým dialógom o nevyhnutných ústavných a príslušných legislatívnych zmenách, uľahčovať a monitorovať ho;

               m)

               udržiavať úzke vzťahy s vysokým predstaviteľom v Bosne a Hercegovine a inými príslušnými medzinárodnými organizáciami, ktoré pracujú v krajine, a intenzívne s nimi konzultovať; v tejto súvislosti informovať Radu o diskusiách vedených na mieste pokiaľ ide o prítomnosť medzinárodných organizácií v krajine, vrátane úradu vysokého predstaviteľa;

               n)

               podľa potreby poskytovať poradenstvo VP týkajúce sa fyzických alebo právnických osôb, voči ktorým by sa vzhľadom na situáciu v Bosne a Hercegovine mohli prijať reštriktívne opatrenia;

               o)

               bez toho, aby boli dotknuté príslušné štruktúry velenia, pomáhať pri zabezpečovaní toho, aby sa všetky nástroje Únie v danej oblasti uplatňovali jednotne na účely dosiahnutia jej politických cieľov.

         Článok 4
   Vykonávanie mandátu
   1.   OZEÚ je zodpovedný za vykonávanie mandátu pod vedením VP.
   2.   PBV je s OZEÚ v úzkom spojení a je jeho hlavným styčným bodom s Radou. PBV strategicky usmerňuje a politicky riadi činnosť OZEÚ v rámci mandátu bez toho, aby boli dotknuté právomoci VP.
   3.   OZEÚ svoju činnosť úzko koordinuje s Európskou službou pre vonkajšiu činnosť (ESVČ) a jej príslušnými útvarmi.
   Článok 5
   Financovanie
   1.   Finančná referenčná suma určená na úhradu výdavkov spojených s mandátom OZEÚ v období od 1. marca 2017 do 30. júna 2018 je 7 690 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie. Účasť fyzických a právnických osôb na zadávaní verejných zákaziek zo strany OZEÚ je otvorená bez obmedzenia. Okrem toho sa na tovary zakúpené zo strany OZEÚ nevzťahuje pravidlo pôvodu.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   Na pomoc OZEÚ pri vykonávaní mandátu OZEÚ a na prispievanie k súdržnosti, viditeľnosti a účinnosti celkovej činnosti Únie v Bosne a Hercegovine sa prideľuje osobitný personál. OZEÚ v rámci svojho mandátu a zodpovedajúcich finančných prostriedkov, ktoré má k dispozícii, zodpovedá za vytvorenie tímu. Tím zahŕňa odborníkov na konkrétne politické otázky vyplývajúce z mandátu. OZEÚ bezodkladne informuje Radu a Komisiu o zložení tímu.
   2.   Členské štáty, inštitúcie Únie a ESVČ môžu navrhnúť vyslanie personálu na výkon práce pre OZEÚ. Plat členov takto vyslaného personálu hradí vysielajúci členský štát, vysielajúca inštitúcia Únie alebo ESVČ. Na výkon práce pre OZEÚ sa tiež môžu prideliť experti, ktorých do inštitúcií Únie alebo ESVČ vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, vysielajúcej inštitúcii Únie alebo ESVČ a vykonávajú svoje povinnosti a konajú v záujme mandátu OZEÚ.
   Článok 7
   Výsady a imunity OZEÚ a personálu OZEÚ
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a pre členov personálu OZEÚ, sa podľa potreby dohodnú s hostiteľskými stranami. Členské štáty a ESVČ poskytnú na takýto účel všetku potrebnú podporu.
   Článok 8
   Bezpečnosť utajovaných skutočností EÚ
   OZEÚ a členovia tímu OZEÚ dodržiavajú bezpečnostné zásady a minimálne normy stanovené v rozhodnutí Rady 2013/488/EÚ (2).
   Článok 9
   Prístup k informáciám a logistická podpora
   1.   Členské štáty, Komisia a Generálny sekretariát Rady zabezpečujú, aby mal OZEÚ prístup ku všetkým relevantným informáciám.
   2.   Delegácia Únie a/alebo členské štáty podľa potreby poskytujú logistickú podporu v regióne.
   Článok 10
   Bezpečnosť
   V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade so svojím mandátom a na základe bezpečnostnej situácie v oblasti pôsobnosti všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod priamym vedením OZEÚ, a to predovšetkým tak, že:

               a)

               na základe usmernení ESVČ vypracuje konkrétny bezpečnostný plán zahŕňajúci konkrétne fyzické, organizačné a procedurálne bezpečnostné opatrenia pre riadenie bezpečného presunu personálu do oblasti pôsobnosti a v rámci nej, ako aj riadenie bezpečnostných incidentov, a ďalej pohotovostný plán a evakuačný plán;

               b)

               zabezpečuje, aby boli všetci členovia personálu nasadzovaní mimo Únie poistení pre prípad zvýšeného rizika, ako si to vyžaduje situácia v oblasti pôsobnosti;

               c)

               zabezpečuje, aby sa všetci členovia tímu OZEÚ, ktorí sa majú nasadiť mimo Únie, vrátane miestneho zmluvného personálu, pred presunom do oblasti pôsobnosti alebo bezprostredne po ňom zúčastnili na primeranom bezpečnostnom výcviku podľa stupňa rizikovosti, ktorý tejto oblasti pridelila ESVČ;

               d)

               zabezpečuje vykonávanie všetkých dohodnutých odporúčaní vypracovaných na základe pravidelných posúdení bezpečnosti a predkladá Rade, VP a Komisii písomné správy o ich vykonávaní, ako aj o iných bezpečnostných otázkach v rámci správy o pokroku a správy o vykonávaní mandátu.

         Článok 11
   Predkladanie správ
   OZEÚ pravidelne podáva ústne a písomné správy VP a PBV. OZEÚ podľa potreby podáva správy aj pracovným skupinám Rady. Pravidelné správy sa rozosielajú prostredníctvom siete COREU. OZEÚ môže podávať správy aj Rade pre zahraničné veci. V súlade s článkom 36 zmluvy sa OZEÚ môže podieľať na informovaní Európskeho parlamentu.
   Článok 12
   Koordinácia
   1.   V záujme dosiahnutia cieľov politiky Únie prispieva OZEÚ k jednotnosti, konzistentnosti a účinnosti činnosti Únie a pomáha zabezpečovať, aby všetky nástroje Únie a činnosti členských štátov pôsobili súdržne. Činnosť OZEÚ sa koordinuje s činnosťou Komisie a prípadne aj ďalších OZEÚ, ktorí pôsobia v regióne. OZEÚ pravidelne informuje misie členských štátov a delegácie Únie.
   2.   Na mieste sa udržiavajú úzke vzťahy s vedúcimi misií členských štátov a vedúcimi delegácií Únie v regióne. Tieto osoby vyvíjajú maximálne úsilie na pomoc OZEÚ pri vykonávaní mandátu. OZEÚ je tiež v spojení s medzinárodnými a regionálnymi aktérmi pôsobiacimi na mieste a predovšetkým úzko spolupracuje s vysokým predstaviteľom v Bosne a Hercegovine.
   3.   V záujme podpory operácií krízového riadenia Únie OZEÚ spolu s ostatnými aktérmi Únie prítomnými v oblasti zlepšuje šírenie a výmenu informácií zo strany uvedených aktérov Únie s cieľom dosiahnuť vysoký stupeň spoločnej informovanosti o situácii a jej hodnotenia.
   Článok 13
   Pomoc súvisiaca s nárokmi
   OZEÚ a personál OZEÚ pomáhajú pri poskytovaní informácií pri riešení všetkých nárokov a záväzkov, ktoré vyplývajú z mandátov predchádzajúcich OZEÚ v Bosne a Hercegovine, a na tieto účely poskytujú administratívnu pomoc a prístup k príslušným spisom.
   Článok 14
   Preskúmanie
   Vykonávanie tohto rozhodnutia a jeho súlad s inými príspevkami Únie v regióne sa pravidelne skúmajú. OZEÚ predloží Rade, VP a Komisii do 30. septembra 2017 správu o pokroku a do 31. marca 2018 komplexnú správu o vykonávaní mandátu.
   Článok 15
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 27. februára 2017

            Za Radu

            predseda

         K. MIZZI

      (1)  Rozhodnutie Rady (SZBP) 2015/77 z 19. januára 2015, ktorým sa vymenúva osobitný zástupca Európskej únie v Bosne a Hercegovine (Ú. v. EÚ L 13, 20.1.2015, s. 7).

      (2)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).


title: 2011/578/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu Európskej environmentálnej agentúry za rozpočtový rok 2009#Uznesenie Európskeho parlamentu z  10. mája 2011 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej environmentálnej agentúry za rozpočtový rok 2009

text:
               27.9.2011

               SK

               Úradný vestník Európskej únie

               L 250/155

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu Európskej environmentálnej agentúry za rozpočtový rok 2009
   (2011/578/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej environmentálnej agentúry za rozpočtový rok 2009,

               —

               so zreteľom na správu Dvora audítorov o overení ročnej účtovnej závierky Európskej environmentálnej agentúry za rozpočtový rok 2009 spolu s odpoveďami agentúry (1),

               —

               so zreteľom na odporúčanie Rady z 15. februára 2011 (05892/2011 – C7-0052/2011),

               —

               so zreteľom na článok 276 Zmluvy o ES a na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (EHS) č. 1210/90 zo 7. mája 1990 o zriadení Európskej environmentálnej agentúry a Európskej environmentálnej informačnej a monitorovacej siete (3), a najmä na jeho článok 13,

               —

               so zreteľom na nariadenie Európskeho parlamentu a Rady (ES) č. 401/2009 z 23. apríla 2009 o Európskej environmentálnej agentúre a Európskej environmentálnej informačnej a monitorovacej sieti (4), a najmä na jeho článok 13,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0122/2011),

               1.

               udeľuje výkonnému riaditeľovi Európskej environmentálnej agentúry absolutórium za plnenie rozpočtu agentúry za rozpočtový rok 2009;

               2.

               uvádza svoje pripomienky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej environmentálnej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 58.

      (2)  Ú. v. ES L 248, 16.9.2002, s. 1.

      (3)  Ú. v. ES L 120, 11.5.1990, s. 1.

      (4)  Ú. v. EÚ L 126, 21.5.2009, s. 13.

      (5)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      z 10. mája 2011
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej environmentálnej agentúry za rozpočtový rok 2009
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej environmentálnej agentúry za rozpočtový rok 2009,

                  —

                  so zreteľom na správu Dvora audítorov o overení ročnej účtovnej závierky Európskej environmentálnej agentúry za rozpočtový rok 2009 spolu s odpoveďami agentúry (1),

                  —

                  so zreteľom na odporúčanie Rady z 15. februára 2011 (05892/2011 – C7-0052/2011),

                  —

                  so zreteľom na článok 276 Zmluvy o ES a na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Rady (EHS) č. 1210/90 zo 7. mája 1990 o zriadení Európskej environmentálnej agentúry a Európskej environmentálnej informačnej a monitorovacej siete (3), a najmä na jeho článok 13,

                  —

                  so zreteľom na nariadenie Európskeho parlamentu a Rady (ES) č. 401/2009 z 23. apríla 2009 o Európskej environmentálnej agentúre a Európskej environmentálnej informačnej a monitorovacej sieti (kodifikované znenie) (4), a najmä na jeho článok 13,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0122/2011),

                  A.

                  keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá a že príslušné transakcie sú zákonné a správne;

                  B.

                  keďže 5. mája 2010 Európsky parlament udelil výkonnému riaditeľovi Európskej environmentálnej agentúry absolutórium za plnenie rozpočtu agentúry za rozpočtový rok 2008 (6) a v uznesení, ktoré je súčasťou rozhodnutia o absolutóriu, Európsky parlament okrem iného:

                              —

                              žiada agentúru, aby si aj naďalej pravidelne (to znamená každých päť rokov) nechávala vypracovať nezávislé externé hodnotenie na základe nariadenia o jej zriadení (EHS) č. 1210/90 a pracovných programov prijatých správnou radou,

                              —

                              berie na vedomie poznámku Dvora audítorov, ktorý konštatoval, že sa malo uskutočniť výberové konanie na práce týkajúce sa opravy priestorov, ktoré má agentúra v prenájme, a nie uhradiť náklady firme, ktorú vybrali majitelia budovy,

                              —

                              berie na vedomie, že agentúra od roku 2006 zrealizovala 9 odporúčaní z 27, ktoré vydal útvar pre vnútorný audit (IAS);

                  C.

                  keďže rozpočet agentúry na rok 2009 predstavoval 39 900 000 EUR, čo je nárast o 7,1 % v porovnaní s rozpočtovým rokom 2008,

                  1.

                  konštatuje, že celková výška finančných prostriedkov, ktoré mala agentúra k dispozícii v roku 2009, predstavuje 39 900 000 EUR, z čoho 34 560 000 EUR pochádzalo z dotácií Únie;

                  2.

                  konštatuje, že zvýšenie o 2 800 000 EUR v porovnaní s rozpočtom agentúry na rok 2008 bolo určené na rozvoj štyroch kľúčových oblastí, ako sú prispôsobenie sa zmene klímy, hodnotenie ekosystémov, udržateľná spotreba a výroba a predchádzanie katastrofám a ich riadenie, ktoré boli stanovené vo viacročnej stratégii na roky 2009 – 2013;

         Výkonnosť

                  3.

                  víta iniciatívu agentúry naďalej si pravidelne nechávať vypracovať nezávislé externé hodnotenie na základe nariadenia o jej zriadení (EHS) č. 1210/90 a pracovných programov prijatých správnou radou; osobitne poznamenáva, že ďalšie hodnotenie sa uskutoční v rokoch 2012 – 2013;

                  4.

                  opätovne žiada agentúru, aby v tabuľke, ktorá bude prílohou ďalšej správy Dvora audítorov, uviedla porovnanie činností uskutočnených v priebehu skúmaného roka, za ktorý sa udeľuje absolutórium, a činností uskutočnených počas predchádzajúceho rozpočtového roka s cieľom umožniť orgánu udeľujúcemu absolutórium uskutočniť lepšie medziročné zhodnotenie výkonnosti agentúry;

                  5.

                  žiada agentúru, aby sa prioritne venovala štyrom kľúčovým oblastiam a aby dôraznejšie podporovala ich ďalší rozvoj;

                  6.

                  výslovne víta skutočnosť, že agentúra predstavuje spoľahlivý zdroj nezávislých a overených informácií o životnom prostrední pre všetky inštitúcie EÚ, členské štáty a politické subjekty;

                  7.

                  opätovne povzbudzuje agentúru, aby pokračovala v úsilí o ďalší rozvoj svojich komunikačných metód s cieľom získať väčší záujem médií o jej zistenia, čím sa podporí verejná diskusia o dôležitých environmentálnych otázkach, akými sú napríklad zmena klímy, biodiverzita a hospodárenie s prírodnými zdrojmi; zastáva názor, že takéto opatrenia by mohli viesť k transparentnejšiemu spôsobu fungovania a väčšiemu záujmu verejnosti o činnosť agentúry;

                  8.

                  žiada Dvor audítorov, aby vykonal audity výkonnosti agentúry;

         Rozpočtový postup

                  9.

                  nabáda agentúru, aby posilnila väzbu medzi rozpočtom a pracovným programom; uznáva však, že Dvor audítorov upozornil na nedostatočne prísne uplatňované postupy zostavenia rozpočtu, čo viedlo k vysokému počtu rozpočtových prevodov s vplyvom na väčšinu rozpočtových riadkov (ekvivalent 8 % rozpočtu agentúry); konštatuje najmä, že niektoré z týchto prevodov viedli k následným zvýšeniam a zníženiam v rovnakých rozpočtových riadkoch, zatiaľ čo niektoré rozpočtové prostriedky neboli využité a boli prevedené do iných riadkov v priebehu roka;

                  10.

                  vyjadruje znepokojenie z postupu agentúry, ktorý spočíva v uskutočňovaní prevodov s cieľom zvýšiť prostriedky v rozpočtovom riadku s cieľom uhradiť (30. decembra 2009) nájomné za priestory agentúry za 1. štvrťrok 2010 na ťarchu rozpočtu na rok 2009; zdôrazňuje, že tento postup agentúry v rozpore so zásadou ročnej platnosti rozpočtu a že sa ním znížila suma, ktorá sa má spätne vyplatiť Komisii;

                  11.

                  vyzýva agentúru, aby do konca roka zlepšila presnosť informácií o odhadoch prevádzkových výdavkov v budúcom období, ktoré poskytujú prevádzkové útvary;

         Ľudské zdroje

                  12.

                  vyzýva agentúru, aby odstránila svoje nedostatky vo výberových konaniach, ktoré ohrozujú transparentnosť týchto konaní; osobitne poznamenáva, že Dvor audítorov oznámil tieto nedostatky: v oznámeniach o výberovom konaní nebol uvedený maximálny počet uchádzačov, ktorí budú zaradení na rezervné zoznamy, o otázkach použitých v písomných testoch a na pohovoroch sa nerozhodlo pred preskúmaním prihlášok, rozhodnutia výberových komisií neboli dostatočne zdokumentované, vopred neboli stanovené podmienky pozvania na pohovor alebo zaradenia na rezervný zoznam a zápisnice boli neúplné;

                  13.

                  konštatuje, že v roku 2009 bolo potrebné vytvoriť 10 dodatočných pracovných miest na posilnenie kapacít v oblasti hodnotenia ekosystémov, udržateľnej spotreby a výroby, rozvoja spoločného systému environmentálnych informácií, ako aj na vytvorenie kapacít na rozvíjanie nových oblastí činnosti, ktorými je prispôsobovanie sa zmene klímy a predchádzanie katastrofám a ich riadenie; v tejto súvislosti vyzýva na ďalšie zlepšovanie transparentnosti v postupe prijímania zamestnancov, ako odporúča Dvor audítorov;

         Vnútorný audit

                  14.

                  berie na vedomie, že agentúra musí ešte vykonať tri odporúčania útvaru pre vnútorný audit nadväzujúce na minulé odporúčania týkajúce sa auditu; osobitne poznamenáva, že tieto odporúčania sa týkajú hlavne citlivých pracovných miest, kontrol na mieste/overovania grantov a finančných tokov a považujú sa za „veľmi dôležité“;

                  15.

                  víta skutočnosť, že agentúra začlenila do svojej výročnej správy o činnosti všeobecné hodnotenie útvaru pre vnútorný audit; považuje to za príklad najlepšieho postupu, ktorý by mali nasledovať ostatné agentúry;

                  16.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2011 (7) o výkonnosti, finančnom hospodárení a kontrole agentúr.

         (1)  Ú. v. EÚ C 338, 14.12.2010, s. 58.

         (2)  Ú. v. ES L 248, 16.9.2002, s. 1.

         (3)  Ú. v. ES L 120, 11.5.1990, s. 1.

         (4)  Ú. v. EÚ L 126, 21.5.2009, s. 13.

         (5)  Ú. v. ES L 357, 31.12.2002, s. 72.

         (6)  Ú. v. EÚ L 252, 25.9.2010, s. 151.

         (7)  Prijaté texty, P7_TA(2011)0163 (pozri stranu 269 tohto úradného vestníka).


title: 2011/228/EÚ: Rozhodnutie Rady z  13. decembra 2010 o podpise v mene Únie a predbežnom vykonávaní Dohody medzi Európskou úniou a Kapverdskou republikou o určitých aspektoch leteckých služieb#Dohoda medzi Európskou úniou a Kapverdskou republikou o určitých aspektoch leteckých služieb

text:
               9.4.2011

               SK

               Úradný vestník Európskej únie

               L 96/1

         ROZHODNUTIE RADY
   z 13. decembra 2010
   o podpise v mene Únie a predbežnom vykonávaní Dohody medzi Európskou úniou a Kapverdskou republikou o určitých aspektoch leteckých služieb
   (2011/228/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Rada svojím rozhodnutím z 5. júna 2003 poverila Komisiu, aby začala rokovania s tretími krajinami o nahradení určitých ustanovení v platných dvojstranných dohodách dohodou na úrovni Únie.

               (2)

               Komisia v mene Únie dojednala dohodu s Kapverdskou republikou o určitých aspektoch leteckých služieb („dohoda“) v súlade s mechanizmami a smernicami v prílohe k rozhodnutiu Rady z 5. júna 2003.

               (3)

               Dohoda by sa mala podpísať a predbežne vykonávať s výhradou jej uzavretia,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Kapverdskou republikou o určitých aspektoch leteckých služieb („dohoda“) s výhradou uzavretia tejto dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) oprávnenú(-é) podpísať dohodu v mene Únie s výhradou jej uzavretia.
   Článok 3
   Kým dohoda nenadobudne platnosť, bude sa predbežne vykonávať od prvého dňa prvého mesiaca nasledujúceho po dni, keď si strany navzájom oznámia ukončenie postupov potrebných na tento účel (1).
   Článok 4
   Týmto sa predseda Rady splnomocňuje vydať oznámenie podľa článku 8 ods. 2 dohody.
   Článok 5
   Toto rozhodnutie nadobúda účinnosť dňom jeho prijatia.

      V Bruseli 13. decembra 2010

            Za Radu

            predseda

         K. PEETERS

      (1)  Dátum, od ktorého sa bude dohoda predbežne vykonávať, uverejní Generálny sekretariát Rady v Úradnom vestníku Európskej únie.

      DOHODA
      medzi Európskou úniou a Kapverdskou republikou o určitých aspektoch leteckých služieb
      EURÓPSKA ÚNIA, ďalej len „Únia“,
      na jednej strane a
      KAPVERDSKÁ REPUBLIKA, ďalej len „Kapverdy“,
      na strane druhej,
      ďalej len „strany dohody“,
      BERÚC NA VEDOMIE, že medzi niektorými členskými štátmi Únie a Kapverdmi boli uzavreté dvojstranné dohody o leteckých službách, ktoré obsahujú ustanovenia v rozpore s právom Únie,
      POZNAMENÁVAJÚC, že Únia má výlučnú právomoc v súvislosti s niektorými aspektmi, ktoré môžu byť zahrnuté v dvojstranných dohodách o leteckých službách medzi členskými štátmi Únie a tretími krajinami,
      POZNAMENÁVAJÚC, že podľa práva Únie leteckí dopravcovia Únie usadení v členskom štáte Únie majú právo na nediskriminačný prístup k letovým trasám medzi členskými štátmi Únie a tretími krajinami,
      SO ZRETEĽOM na dohody medzi Úniou a určitými tretími krajinami, ktoré štátnym príslušníkom týchto tretích krajín umožňujú získať vlastníctvo leteckých dopravcov s licenciou v súlade s právom Únie,
      UZNÁVAJÚC, že určité ustanovenia dvojstranných dohôd o leteckých službách medzi členskými štátmi Únie a Kapverdmi, ktoré sú v rozpore s právom Únie, sa s ním musia zosúladiť s cieľom vytvoriť pevný právny základ pre letecké služby medzi Úniou a Kapverdmi a zachovať kontinuitu týchto leteckých služieb,
      UZNÁVAJÚC, že pri uzatváraní akýchkoľvek dohôd o leteckých službách vládou Kapverdskej republiky so štátmi, ktoré nie sú členmi Únie, Kapverdy vykonávajú svoju vlastnú politiku a predpisy v oblasti vlastníctva a kontroly leteckých dopravcov,
      BERÚC NA VEDOMIE, že podľa práva Únie leteckí dopravcovia v Únii v zásade nesmú uzatvárať dohody, ktoré môžu ovplyvniť obchodovanie medzi členskými štátmi Únie a ktorých cieľom alebo účelom je zabrániť hospodárskej súťaži, obmedziť ju alebo ju narušiť,
      UZNÁVAJÚC, že ustanovenia dvojstranných dohôd o leteckých službách uzavretých medzi členskými štátmi Únie a Kapverdmi, ktoré i) si vyžadujú alebo uprednostňujú prijatie dohôd medzi spoločnosťami, prijatie rozhodnutí združeniami spoločností alebo zosúladené postupy, ktoré zabraňujú hospodárskej súťaži medzi leteckými dopravcami na príslušných trasách, narúšajú ju alebo ju obmedzujú, alebo ii) posilňujú účinky každej takejto dohody, rozhodnutia alebo zosúladeného postupu, alebo iii) prenášajú na leteckých dopravcov alebo iných súkromných prevádzkovateľov zodpovednosť za prijatie opatrení, ktoré zabraňujú hospodárskej súťaži medzi leteckými dopravcami na príslušných trasách, narúšajú ju alebo ju obmedzujú, môžu narúšať pravidlá hospodárskej súťaže platné pre podniky,
      BERÚC NA VEDOMIE, že Únia nemá v úmysle zvýšiť v rámci tejto dohody celkový objem leteckej dopravy medzi Úniou a Kapverdmi, ani ovplyvniť rovnováhu medzi leteckými dopravcami Únie a leteckými dopravcami Kapverd, alebo dojednať zmeny a doplnenia ustanovení platných dvojstranných dohôd o leteckých službách, ktoré sa týkajú dopravných práv,
      DOHODLI SA TAKTO:
      Článok 1
      Všeobecné ustanovenia
      1.   Na účely tejto dohody „členské štáty“ znamenajú členské štáty Európskej únie, „zmluvy EÚ“ znamenajú Zmluvu o Európskej únii a Zmluvu o fungovaní Európskej únie, „strana“ znamená zmluvná strana tejto dohody, „letecký dopravca“ znamená aj letecká spoločnosť, „územie Únie“ znamená územia členských štátov, na ktoré sa vzťahujú zmluvy EÚ.
      2.   Odkazy v každej z dohôd uvedených v prílohe I na štátnych príslušníkov členského štátu, ktorý je stranou takejto dohody, sa považujú za odkazy na štátnych príslušníkov členských štátov Únie.
      3.   Ak je v dohodách uvedených v prílohe 1 uvedený odkaz na leteckých dopravcov alebo letecké dopravné spoločnosti členského štátu, ktorý je stranou takejto dohody, chápe sa ako odkaz na leteckých dopravcov alebo letecké dopravné spoločnosti určené týmto členským štátom.
      Článok 2
      Určenie, oprávnenie a zrušenie
      1.   Ustanoveniami v odsekoch 2 až 4 tohto článku sa nahrádzajú zodpovedajúce ustanovenia v článkoch uvedených v prílohe 2 písm. a) a b), pokiaľ ide o určenie leteckého dopravcu a o licencie a povolenia, ktoré mu boli udelené.
      2.   Po doručení určenia členským štátom Kapverdy udelia príslušné oprávnenia a povolenia s minimálnym procedurálnym zdržaním za predpokladu, že:

                  a)

                  letecký dopravca je usadený na území určujúceho členského štátu podľa zmlúv EÚ a má platnú prevádzkovú licenciu v súlade s právom Únie a

                  b)

                  členský štát zodpovedný za vydávanie osvedčenia leteckého prevádzkovateľa vykonáva a udržiava účinnú regulačnú kontrolu leteckého dopravcu a v určení je jasne uvedený príslušný orgán civilného letectva a

                  c)

                  leteckého dopravcu priamo alebo väčšinovo vlastnia a účinne kontrolujú členské štáty a/alebo štátni príslušníci členských štátov a/alebo iné štáty uvedené v prílohe 3 a/alebo štátni príslušníci týchto iných štátov.

            3.   Kapverdy môžu zamietnuť, zrušiť, pozastaviť alebo obmedziť oprávnenia alebo povolenia leteckého dopravcu určeného členským štátom, ak:

                  a)

                  letecký dopravca nie je usadený na území určujúceho členského štátu podľa zmlúv EÚ alebo nemá platnú prevádzkovú licenciu v súlade s právom Únie, alebo

                  b)

                  členský štát zodpovedný za vydávanie osvedčenia leteckého prevádzkovateľa nevykonáva alebo neudržiava účinnú regulačnú kontrolu leteckého dopravcu alebo v určení nie je jasne uvedený príslušný orgán civilného letectva, alebo

                  c)

                  leteckého dopravcu priamo alebo väčšinovo nevlastnia alebo účinne nekontrolujú členské štáty a/alebo štátni príslušníci členských štátov a/alebo iné štáty uvedené v prílohe 3 a/alebo štátni príslušníci týchto iných štátov.

            4.   Pri výkone svojho práva podľa odseku 3 tohto článku Kapverdy nesmú diskriminovať leteckých dopravcov členských štátov na základe ich štátnej príslušnosti.
      Článok 3
      Bezpečnosť
      1.   Ustanoveniami odseku 2 tohto článku sa dopĺňajú príslušné ustanovenia článkov uvedených v prílohe 2 písm. c).
      2.   Tam, kde členský štát určil leteckého dopravcu, nad ktorým vykonáva a udržiava regulačnú kontrolu iný členský štát, sa práva Kapverd podľa bezpečnostných ustanovení dohody medzi členským štátom, ktorý leteckého dopravcu určil, a Kapverdmi rovnako vzťahujú na prijímanie, uplatňovanie alebo udržiavanie bezpečnostných noriem v tomto inom členskom štáte a na prevádzkové oprávnenie tohto leteckého dopravcu.
      Článok 4
      Zdaňovanie leteckých pohonných hmôt
      1.   Ustanoveniami v odseku 2 tohto článku sa dopĺňajú príslušné ustanovenia v článkoch uvedených v prílohe 2 písm. d).
      2.   Bez ohľadu na akékoľvek iné ustanovenie, ktoré je s týmto ustanovením v rozpore, žiadne ustanovenie dohôd uvedených v prílohe 2 písm. d) nebráni členskému štátu vyrubiť na nediskriminačnom základe dane, clá alebo iné poplatky na palivo dodávané na jeho územie na použitie v lietadle určeného leteckého dopravcu Kapverd, ktorý poskytuje služby medzi určitým miestom na území členského štátu a iným miestom na území tohto členského štátu alebo na území iného členského štátu.
      Článok 5
      Zlučiteľnosť s pravidlami hospodárskej súťaže
      1.   Bez ohľadu na akékoľvek iné ustanovenie, ktoré je s týmto ustanovením v rozpore, sa žiadnym ustanovením dohôd uvedených v prílohe 1 nesmie i) vyžadovať alebo uprednostňovať prijatie dohôd medzi spoločnosťami, prijatie rozhodnutí združeniami spoločností alebo zosúladenie postupov, ktoré zabraňujú hospodárskej súťaži alebo ju narúšajú; ii) posilňovať účinky každej takejto dohody, rozhodnutia alebo zosúladeného postupu, ani iii) delegovať zodpovednosť za prijatie opatrení, ktoré zabraňujú hospodárskej súťaži alebo ju narúšajú, alebo obmedzujú, na súkromné hospodárske subjekty.
      2.   Ustanovenia obsiahnuté v dohodách uvedených v prílohe 1, ktoré nie sú zlučiteľné s odsekom 1 tohto článku, sa neuplatňujú.
      Článok 6
      Prílohy k dohode
      Prílohy k tejto dohode sú jej neoddeliteľnou súčasťou.
      Článok 7
      Revízia alebo zmena a doplnenie
      Túto dohodu môžu strany kedykoľvek zrevidovať alebo zmeniť a doplniť po vzájomnej dohode.
      Článok 8
      Nadobudnutie platnosti a predbežné vykonávanie
      1.   Táto dohoda nadobúda platnosť po tom, keď si strany navzájom písomne oznámia, že ich príslušné vnútorné postupy, ktoré sú potrebné na nadobudnutie platnosti dohody, sú ukončené.
      2.   Bez ohľadu na ustanovenia odseku 1 sa strany dohodli na predbežnom vykonávaní tejto dohody od prvého dňa mesiaca nasledujúceho po dátume, keď si strany navzájom oznámia ukončenie postupov potrebných na tento účel.
      3.   Táto dohoda sa vzťahuje na všetky dohody a úpravy uvedené v prílohe 1 vrátane tých, ktoré v deň podpisu tejto dohody ešte nenadobudli platnosť a predbežne sa nevykonávajú.
      Článok 9
      Ukončenie platnosti
      1.   V prípade ukončenia platnosti niektorej dohody uvedenej v prílohe 1 sa zároveň ukončí platnosť všetkých ustanovení tejto dohody, ktoré sa vzťahujú na príslušnú dohodu uvedenú v prílohe 1.
      2.   V prípade ukončenia platnosti všetkých dohôd uvedených v prílohe 1 sa zároveň ukončí platnosť tejto dohody.

         NA DÔKAZ TOHO podpísaní splnomocnení zástupcovia, náležite na tento účel oprávnení, túto dohodu podpísali.
         V dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, talianskom, slovenskom, slovinskom, španielskom a švédskom jazyku, pričom každé znenie je rovnako autentické.
         Съставено в Брюксел на двадесет и трети март две хиляди и единадесета година.
         Hecho en Bruselas, el veintitrés de marzo de dos mil once.
         V Bruselu dne dvacátého třetího března dva tisíce jedenáct.
         Udfærdiget i Bruxelles den treogtyvende marts to tusind og elleve.
         Geschehen zu Brüssel am dreiundzwanzigsten März zweitausendelf.
         Kahe tuhande üheteistkümnenda aasta märtsikuu kahekümne kolmandal päeval Brüsselis.
         Έγινε στις Βρυξέλλες, στις είκοσι τρεις Μαρτίου δύο χιλιάδες έντεκα.
         Done at Brussels on the twenty-third day of March in the year two thousand and eleven.
         Fait à Bruxelles, le vingt-trois mars deux mille onze.
         Fatto a Bruxelles, addì ventitré marzo duemilaundici.
         Briselē, divi tūkstoši vienpadsmitā gada divdesmit trešajā martā.
         Priimta du tūkstančiai vienuoliktų metų kovo dvidešimt trečią dieną Briuselyje.
         Kelt Brüsszelben, a kétezer-tizenegyedik év március huszonharmadik napján.
         Magħmul fi Brussell, fit-tlieta u għoxrin jum ta' Marzu tas-sena elfejn u ħdax.
         Gedaan te Brussel, de drieëntwintigste maart tweeduizend elf.
         Sporządzono w Brukseli dnia dwudziestego trzeciego marca roku dwa tysiące jedenastego.
         Feito em Bruxelas, em vinte e três de Março de dois mil e onze.
         Întocmit la Bruxelles la douăzeci și trei martie două mii unsprezece.
         V Bruseli dňa dvadsiateho tretieho marca dvetisícjedenásť.
         V Bruslju, dne triindvajsetega marca leta dva tisoč enajst.
         Tehty Brysselissä kahdentenakymmenentenäkolmantena päivänä maaliskuuta vuonna kaksituhattayksitoista.
         Som skedde i Bryssel den tjugotredje mars tjugohundraelva.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Република Кабо Верде
            Por la República de Cabo Verde
            Za Kapverdskou republiku
            For Republikken Kap Verde
            Für die Republik Kap Verde
            Cabo Verde Vabariigi nimel
            Για τη Δημοκρατία του Πράσινου Ακρωτηρίου
            For the Republic of Cape Verde
            Pour la République du Cap-Vert
            Per la Repubblica del Capo Verde
            Kaboverdes Republikas vārdā –
            Žaliojo Kyšulio Respublikos vardu
            A Zöld-foki Köztársaság részéről
            Għar-Repubblika Tal-Kap Verde
            Voor de Republiek Kaapverdië
            W imieniu Republiki Zielonego Przylądka
            Pela República de Cabo Verde
            Pentru Republica Capului Verde
            Za Kapverdskú republiku
            Za Republiko Zelenortski otoki
            Kap Verden tasavallan puolesta
            För Republiken Kap Verde

         PRÍLOHA 1

            ZOZNAM DOHÔD, NA KTORÉ SA ODKAZUJE V ČLÁNKU 1 TEJTO DOHODY

                     a)

                     Dohody o leteckých službách medzi Kapverdmi a členskými štátmi, ktoré boli uzavreté, podpísané a/alebo sa predbežne vykonávajú k dátumu podpisu tejto dohody:

                                 —

                                 Dohoda medzi vládou Belgického kráľovstva a vládou Kapverdskej republiky o leteckej doprave, podpísaná v Bruseli 22. júna 1998, ďalej v prílohe 2 len „dohoda medzi Kapverdmi a Belgickom“,

                                 —

                                 Dohoda o leteckej doprave medzi vládou Spolkovej republiky Nemecko a vládou Kapverdskej republiky, podpísaná v Berlíne 19. júna 2001, ďalej v prílohe 2 len „dohoda medzi Kapverdmi a Nemeckom“,

                                 —

                                 Dohoda medzi vládou Talianskej republiky a vládou Kapverdskej republiky o leteckých službách, podpísaná v Praii 7. júla 1998, ďalej v prílohe 2 len „dohoda medzi Kapverdmi a Talianskom“,

                                 —

                                 Dohoda medzi vládou Holandského kráľovstva a vládou Kapverdskej republiky o leteckých službách, podpísaná v Haagu 21. decembra 1988, ďalej v prílohe 2 len „dohoda medzi Kapverdmi a Holandskom“,

                                 —

                                 Dohoda o leteckej doprave medzi Portugalskou republikou a Kapverdskou republikou, podpísaná v Cidade da Praia 30. marca 2004, ďalej v prílohe 2 len „dohoda medzi Kapverdmi a Portugalskom“,

                                 —

                                 Dohoda medzi vládou Rumunskej socialistickej republiky a vládou Kapverdskej republiky o leteckých službách, podpísaná v Bukurešti 31. augusta 1983, ďalej v prílohe 2 len „dohoda medzi Kapverdmi a Rumunskom“,

                                 —

                                 Dohoda medzi Španielskym kráľovstvom a Kapverdskou republikou o leteckých službách, podpísaná v Madride 19. septembra 2002, ďalej v prílohe 2 len „dohoda medzi Kapverdmi a Španielskom,“

                                 —

                                 Dohoda medzi vládou Spojeného kráľovstva Veľkej Británie a Severného Írska a vládou Kapverdskej republiky o leteckých službách, podpísaná v Praii 9. januára 2007, ďalej v prílohe 2 len „dohoda medzi Kapverdmi a Spojeným kráľovstvom“;

                     b)

                     Dohody o leteckých dopravných službách a iné dohody parafované alebo podpísané medzi Kapverdmi a členskými štátmi, ktoré v čase podpisu tejto dohody ešte nenadobudli platnosť a predbežne sa nevykonávajú.

         PRÍLOHA 2

            ZOZNAM ČLÁNKOV V DOHODÁCH UVEDENÝCH V PRÍLOHE 1, NA KTORÉ SA ODKAZUJE V ČLÁNKOCH 2 AŽ 4 TEJTO DOHODY

                     a)

                     Určenie:

                                 —

                                 článok 3 dohody medzi Kapverdmi a Belgickom,

                                 —

                                 článok 3 ods. 4 dohody medzi Kapverdmi a Nemeckom,

                                 —

                                 článok 4 dohody medzi Kapverdmi a Talianskom,

                                 —

                                 článok 3 dohody medzi Kapverdmi a Holandskom,

                                 —

                                 článok 3 dohody medzi Kapverdmi a Rumunskom,

                                 —

                                 článok 3 dohody medzi Kapverdmi a Španielskom.

                     b)

                     Zamietnutie, zrušenie, pozastavenie alebo obmedzenie oprávnení alebo povolení:

                                 —

                                 článok 5 dohody medzi Kapverdmi a Belgickom,

                                 —

                                 článok 3 ods. 4 a článok 4 dohody medzi Kapverdmi a Nemeckom,

                                 —

                                 články 4 a 5 dohody medzi Kapverdmi a Talianskom,

                                 —

                                 články 3 a 4 dohody medzi Kapverdmi a Holandskom,

                                 —

                                 článok 4 dohody medzi Kapverdmi a Rumunskom,

                                 —

                                 článok 4 dohody medzi Kapverdmi a Španielskom.

                     c)

                     Bezpečnosť:

                                 —

                                 článok 12 dohody medzi Kapverdmi a Nemeckom,

                                 —

                                 článok 10 dohody medzi Kapverdmi a Talianskom,

                                 —

                                 článok 15 dohody medzi Kapverdmi a Portugalskom,

                                 —

                                 článok 9 dohody medzi Kapverdmi a Rumunskom,

                                 —

                                 článok 13 dohody medzi Kapverdmi a Španielskom.

                     d)

                     Zdaňovanie leteckých pohonných hmôt:

                                 —

                                 článok 10 dohody medzi Kapverdmi a Belgickom,

                                 —

                                 článok 6 dohody medzi Kapverdmi a Nemeckom,

                                 —

                                 článok 6 dohody medzi Kapverdmi a Talianskom,

                                 —

                                 článok 6 dohody medzi Kapverdmi a Holandskom,

                                 —

                                 článok 11 dohody medzi Kapverdmi a Rumunskom,

                                 —

                                 článok 5 dohody medzi Kapverdmi a Španielskom.

         PRÍLOHA 3

            ZOZNAM ĎALŠÍCH ŠTÁTOV, NA KTORÉ SA ODKAZUJE V ČLÁNKU 2 TEJTO DOHODY

                     a)

                     Islandská republika (podľa Dohody o Európskom hospodárskom priestore);

                     b)

                     Lichtenštajnské kniežatstvo (podľa Dohody o Európskom hospodárskom priestore);

                     c)

                     Nórske kráľovstvo (podľa Dohody o Európskom hospodárskom priestore);

                     d)

                     Švajčiarska konfederácia (podľa Dohody medzi Európskym spoločenstvom a Švajčiarskou konfederáciou o leteckej doprave).